# data[].attributes.headline
ΣΧΟΛΙΚΟΣ ΕΚΦΟΒΙΣΜΟΣ-ΜΟΡΦΕΣ ΚΑΙ ΤΡΟΠΟΙ ΑΝΤΙΜΕΤΩΠΙΣΗΣ 

# data[].attributes.subject
ΣΧΟΛΙΚΟΣ ΕΚΦΟΒΙΣΜΟΣ-ΜΟΡΦΕΣ ΚΑΙ ΤΡΟΠΟΙ ΑΝΤΙΜΕΤΩΠΙΣΗΣ 

# data[].attributes.body
Στο site αυτό γίνεται αναφορά στο φαινόμενο του σχολικού εκφοβισμού. Πιο συγκεκριμένα, στην αρχή δίνεται ένας πολύ σύντομος ορισμός του σχολικού εκφοβισμού, που αποτελεί μία κατάσταση κατά την οποία ασκείται εσκεμμένη, συστηματική και επαναλαμβανόμενη βία με σκοπό την επιβολή και την πρόκληση σωματικού και ψυχικού πόνου σε μαθητές από συμμαθητές τους, εντός και εκτός σχολείου. Στη συνέχεια, πιο αναλυτικά παρουσιάζονται οι βασικές μορφές σχολικού εκφοβισμού οι οποίες είναι: ο σωματικός, ο λεκτικός, ο έμμεσος ή κοινωνικός, ο εκβιασμός. Επιπρόσθετα, παρουσιάζονται τρόποι που το σχολείο και η οικογένεια μπορούν να συμβάλλουν στην πρόληψη και αντιμετώπιση του φαινομένου.

# data[].attributes.attachment_link.provider_name
Κέντρο Ψυχοπαιδαγωγικής Υποστήριξης "Ψυχ...Αγωγείν"

# data[].attributes.attachment_link.readable_text
Ο όρος "εκφοβισμός και βία στο σχολείο" (school bullying), όπως και ο όρος "θυματοποίηση" (victimization) χρησιμοποιούνται για να περιγράψουν μια κατάσταση κατά την οποία ασκείται εσκεμμένη, απρόκλητη, συστηματική και επαναλαμβανόμενη βία και επιθετική συμπεριφορά με σκοπό την επιβολή, την καταδυνάστευση και την πρόκληση σωματικού και ψυχικού πόνου σε μαθητές από συμμαθητές τους, εντός και εκτός σχολείου.

ΜΟΡΦΕΣ ΣΧΟΛΙΚΟΥ ΕΚΦΟΒΙΣΜΟΥ
1.Σωματικός
Φυσικός τραυματισμός ή απειλή τραυματισμού προς κάποιον. Εκδηλώνεται με σπρωξίματα, σκουντήματα, αγκωνιές, γροθιές και κλοτσιές, τρικλοποδιές, χτυπήματα με αντικείμενα, τσιμπήματα και δαγκωνιές, περιορισμό του άλλου μέσω σωματικών πρακτικών.
2.Λεκτικός
Συστηματική χρησιμοποίηση υβριστικών εκφράσεων, φραστικών επιθέσεων, προσβολών και απειλών, αγενών σχολίων και ειρωνείας, χρήση παρατσουκλιών.
3.Έμμεσος ή κοινωνικός
Προσπάθεια για κοινωνική απομόνωση ή αγνόηση ατόμου, για άσκηση επιρροής στην ομάδα των συνομηλίκων ώστε να αισθανθούν αντιπάθεια για κάποιο συγκεκριμένο συμμαθητή τους, διάδοση κακόβουλων φημών και ψευδών.
4.Εκφοβισμός με εκβιασμό
Eκούσια απόσπαση χρημάτων ή προσωπικών αντικειμένων, η οποία συνοδεύεται από απειλές ή και τον εξαναγκασμό σε αντικοινωνικές
Πως μπορεί να βοηθήσει το σχολείο και η οικογένεια;
ΣΧΟΛΕΙΟ

Σε κάθε περίπτωση το σχολείο πρέπει να αποφασίσει ότι θα ασχοληθεί με το θέμα.Κατ' αρχήν χρειάζεται να διαμορφωθεί καλό σχολικό κλίμα και επικοινωνία μεταξύ εκπαιδευτικών και μαθητών. Καταλυτικός είναι ο ρόλος του διευθυντή, ο οποίος εμπνέει με το παράδειγμά του και εγγυάται τη σωστή λειτουργία του σχολείου. Ο διευθυντής θα πρέπει να βρίσκεται κοντά στους εκπαιδευτικούς και τους μαθητές και να ακούει συχνά τις απόψεις τους. Από την αρχή της σχολικής χρονιάς είναι ανάγκη να τεθούν ξεκάθαροι κανόνες και όρια και να υπάρχει ενιαία αντιμετώπιση από το Σύλλογο Διδασκόντων. Οι κανόνες αυτοί θα προβλέπουν μεταξύ άλλων και βασικούς τρόπους διαχείρισης βίαιων συμπεριφορών. Κρίνεται σκόπιμο σε κάθε σχολική μονάδα να υπάρχουν εκπαιδευτικοί , οι οποίοι έχοντας λάβει την κατάλληλη εκπαίδευση, θα λειτουργούν ως διαμεσολαβητές μεταξύ των μαθητών που έχουν εμπλακεί σε φαινόμενα βίας. Πρέπει να δημιουργηθεί μεταξύ γονέων και εκπαιδευτικών ένας δίαυλος επικοινωνίας τέτοιος ώστε να μπορούν να συζητούν τα θέματα αυτά και να καταθέτουν τους προβληματισμούς τους.

ΟΙΚΟΓΕΝΕΙΑ

Αν και όταν αντιληφθούμε, ότι ένα παιδί είναι θύμα εκφοβισμού και βίας από συμμαθητές του στο σχολείο, πρέπει να αποφύγουμε παρορμητικές αντιδράσεις και να αντιμετωπίσουμε όσο το δυνατόν πιο ψύχραιμα την κατάσταση.
Τι πρέπει να κάνουμε;
-να συζητήσουμε αναλυτικά με το παιδί για τα γεγονότα και τις συμπεριφορές, που το ενοχλούν
-να το διαβεβαιώσουμε ότι "δε φέρει καμία ευθύνη το ίδιο για ό,τι συνέβη"
-να το ευχαριστήσουμε και να το επιβραβεύσουμε που είχε το θάρρος και μίλησε στους γονείς του για αυτό που του συνέβη
-να του υπενθυμίσετε ότι είμαστε κοντά του, προκειμένου να το φροντίσουμε και να το διαφυλάξουμε από επόμενους κινδύνους
-να του εμπνεύσουμε το αίσθημα, ότι μπορεί και πρέπει να αντιδράσει, να μη σιωπά, ώστε να εμποδίσει την επανάληψη τέτοιων συμπεριφορών
-να προτείνουμε στο παιδί πρακτικούς τρόπους για την αντιμετώπιση δύσκολων καταστάσεων και {να συζητήσουμε μαζί του ή ακόμη κάνοντας και role playing προκειμένου να μπεί στη διαδικασία να σκεφτεί και το ίδιο διάφορα σενάρια αντιμετώπισης μελλοντικά ανάλογων καταστάσεων
-να ζητήσουμε τη συμβουλευτική καθοδήγηση από ειδικό ψυχικής υγείας, αν η κατάσταση κρίνεται εξαιρετικά κρίσιμη.

Στάμου Πηνελόπη
-
Υπεύθυνη του Κέντρου
Ψυχολόγος - Παιδοψυχολόγος
Ειδική Παιδαγωγός (MSc Ειδική Αγωγή)Σας άρεσε το άρθρο μας; Αφήστε το σχόλιο σας παρακάτω και η ομάδα μας θα σας απαντήσει το συντομότερο δυνατό. Θέλετε να λαμβάνετε τα νέα άρθρα που συντάσσει η επιστημονική μας ομάδα; Γραφείτε στο ενημερωτικό μας δελτίο - newsletter.
Η ομάδα του "Ψυχ...Αγωγείν", (οι ψυχολόγοι, η λογοθεραπεύτρια, η εργοθεραπεύτρια και η ειδική παιδαγωγός) είναι διαθέσιμοι στο να σας βοηθήσουν να αντιμετωπίσετε τις δυσκολίες σας παρέχοντας το πρώτο ραντεβού ΔΩΡΕΑΝ και να συζητήσουμε τυχόν απορίες σας. Για περαιτέρω διευκρινήσεις, μπορείτε να επικοινωνήσετε με το κέντρο στα τηλέφωνα
επικοινωνίας ή να μας επισκεφτείτε στο χώρο μας στη Λ.Βουλιαγμένης 261. Άγιος Δημήτριος (πλησίον μετρό Δάφνης).

# data[].attributes.attachment_link.title
ΣΧΟΛΙΚΟΣ ΕΚΦΟΒΙΣΜΟΣ-ΜΟΡΦΕΣ ΚΑΙ ΤΡΟΠΟΙ ΑΝΤΙΜΕΤΩΠΙΣΗΣ - Κέντρο Ψυχοπαιδαγωγικής Υποστήριξης "Ψυχ...Αγωγείν"

# data[].attributes.attachment_link.description
Ο όρος "εκφοβισμός και βία στο σχολείο" (school bullying), όπως και ο όρος "θυματοποίηση" (victimization) χρησιμοποιούνται για να περιγράψουν μια κατάσταση κατά την οποία ασκείται εσκεμμένη, απρόκλητη, συστηματική και επαναλαμβανόμενη βία και επιθετική συμπεριφορά με σκοπό την επιβολή, την καταδυνάστευση και την πρόκληση σωματικού και ψυχικού πόνου σε μαθητές από συμμαθητές τους, εντός και εκτός [...]

# data[].attributes.headline
'Ενα βίντεο για το σχολικό εκφοβισμό, μέσα από την μαρτυρία ενός παιδιού

# data[].attributes.subject
'Ενα βίντεο για το σχολικό εκφοβισμό, μέσα από την μαρτυρία ενός παιδιού

# data[].attributes.body
Στο βίντεο αυτό εμφανίζεται ένα παιδί που έχει πέσει θύμα σχολικού εκφοβισμού να περιγράφει την εμπειρία του και τι έχει βιώσει στο σχολείο. Φαίνεται μαζεμένο, αγχωμένο, τρομοκρατημένο. Βρίσκεται στο περιθώριο και στο στόχαστρο πολλών συμμαθητών του. Νιώθει μοναξιά και στενοχώρια και δεν γνωρίζει σε ποιον να απευθυνθεί. Φοβάται να μιλήσει και δεν θέλει να ανησυχήσει και την οικογένειά του. Στη συνέχεια παρουσιάζονται κάποιες σκηνές από τα περιστατικά που έχει υποστεί στο σχολείο και στο τέλος δίνεται λύση καθώς ο μαθητής μιλάει στην διευθύντρια και δίνεται λύση.

# data[].attributes.attachment_link.title
'Ενα συγκλονιστικό βίντεο για το σχολικό εκφοβισμό (bullying) , μέσα από την μαρτυρία ενός παιδιού

# data[].attributes.headline
Σωματικός Εκφοβισμός

# data[].attributes.subject
Σωματικός Εκφοβισμός

# data[].attributes.body
Στην εικόνα αυτή παρατηρούνται δύο παιδιά όπου το ένα σπρώχνει το άλλο και του πετάει κάτω τα βιβλία του. Πρόκειται για μία επιθετική/εχθρική συμπεριφορά που φαίνεται να μη γίνεται κατά λάθος, αλλά επίτηδες. Πρόκειται για σωματικό εκφοβισμό.

# data[].attributes.headline
Ηλεκτρονικός Εκφοβισμός

# data[].attributes.subject
Ηλεκτρονικός Εκφοβισμός

# data[].attributes.body
Η εικόνα αυτή περιγράφει μία μορφή σχολικού εκφοβισμού, που είναι ο ηλεκτρονικός ή ο διαδικτυακός. Εδώ φαίνεται ξεκάθαρα πώς μέσα από τα διάφορα μέσα κοινωνικής δικτύωσης(facebook, instagram, twitter κλπ), κάποιο άτομο μπορεί να "πέσει" θύμα εκφοβισμού

# data[].attributes.headline
Κοινωνικός Εκφοβισμός

# data[].attributes.subject
Κοινωνικός Εκφοβισμός

# data[].attributes.body
Αυτή η εικόνα περιγράφει μία συμπεριφορά σχολικού εκφοβισμού. Τρία κορίτσια φαίνεται να κοροϊδεύουν ένα άλλο, το οποίο είναι απομονωμένο και φαίνεται να στενοχωριέται, κρύβοντας με τα χέρια το πρόσωπό της. Η μορφή σχολικού εκφοβισμού που παρατηρείται εδώ είναι ο κοινωνικός.

# data[].attributes.headline
Πρόληψη και αντιμετώπιση σχολικού εκφοβισμού: Μία πρόκληση για την κοινωνική εργασία στην ειδική αγωγή και σ' ένα σχολείο για όλους

# data[].attributes.subject
Πρόληψη και αντιμετώπιση σχολικού εκφοβισμού: Μία πρόκληση για την κοινωνική εργασία στην ειδική αγωγή και σ' ένα σχολείο για όλους

# data[].attributes.body
Το άρθρο αυτό πραγματεύεται το φαινόμενο του σχολικού εκφοβισμού, την πρόληψη και την αντιμετώπισή του. Επίσης αναδεικνύεται ο ρόλος της κοινωνικής εργασίας στην πρόληψη και αντιμετωπίση τέτοιων φαινομένων. Στην παρούσα μελέτη διερευνάται το φαινόμενο του σχολικού εκφοβισμού στην ειδική αγωγή και σ' ένα σχολείο για όλους.

# data[].attributes.attachment_link.title
Πρόληψη και αντιμετώπιση σχολικού εκφοβισμού Μία πρόκληση για την κοινωνική εργασία στην ειδική αγωγή και σ' ένα σχολείο για όλους

# data[].attributes.headline
Ο ρόλος του Διευθυντή της σχολικής μονάδας στη διαχείριση του σχολικού εκφοβισμού

# data[].attributes.subject
Ο ρόλος του Διευθυντή της σχολικής μονάδας στη διαχείριση του σχολικού εκφοβισμού

# data[].attributes.body
Διερευνάται ο ρόλος του Διευθυντή της σχολικής μονάδας στη διαχείριση του σχολικού εκφοβισμού. Μέσα από τη χρήση ερωτηματολογίων διεξήχθη έρευνα σε Διευθυντές και εκπαιδευτικούς της Πρωτοβάθμιας Εκπαίδευσης. Τα ευρήματα δείχνουν ότι το φαινόμενο του σχολικού εκφοβισμού υπάρχει έντονα στα ελληνικά σχολεία, με επικρατέστερο το λεκτικό εκφοβισμό. Ακόμη, καθοριστικός θεωρείται ο ρόλος του Διευθυντή για την αντιμέτωπιση του φαινομένου του σχολικού εκφοβισμού.

# data[].attributes.attachment_link.title
Ο ΡΟΛΟΣ ΤΟΥ ΔΙΕΥΘΥΝΤΗ ΣΧΟΛΙΚΗΣ ΜΟΝΑΔΑΣ ΣΤΗ ΔΙΑΧΕΙΡΙΣΗ ΤΟΥ ΦΑΙΝΟΜΕΝΟΥ ΤΟΥ ΣΧΟΛΙΚΟΥ ΕΚΦΟΒΙΣΜΟΥ